cyanic-selkie/wikianc huggingface dataset:
Immunitet (medisin)
Teorihistorie
Den første vitenskapsmannen som utviklet en fullstendig teori om immunitet var Ilja Metsjnikovsom avslørte fagocytose i 1882. Med Louis Pasteurs bakterieteori om sykdom begynte den nye vitenskapen om immunologi å forklare hvordan bakterier forårsaket sykdom, og hvordan, etter infeksjon, menneskekroppen fikk evnen til å motstå ytterligere infeksjoner.
I 1888 isolerte Emile Roux og Alexandre Yersin difteritoksin, og etter oppdagelsen av Emil Adolf von Behring og Kitasato Shibasaburō i 1890 av antitoksinbasert immunitet mot difteri og stivkrampe, ble antitoksinet den første store suksessen til moderne terapeutisk immunologi.
Tinfoss Jernverk
Tinfos Jernverk AS på Notodden ble stiftet i 1910.
Omsetning for 2005 på NOK 1 172 626 000. Aksjekapitalen er på NOK 16 656 000.
Historikk
I 1894 kjøpte industribyggeren Ole H. Holta Tinnefossen. Han og hans etterkommere har vært sentrale i utviklingen av industrisamfunnet på Notodden. I 1900 bygde han Tinfos 1, det første kraftverket i Tinnelva. Det ga strøm til tresliperi, papirfabrikk og en karbidfabrikk ved Heddalsvatnet. Dette kraftverket ga også strøm til Hydros forsøksfabrikk på Notodden, der grunnleggerne av Hydro, Sam Eyde og Kristian Birkeland, drev prøvedrift for fremstilling av salpeter, det første kommersielle anlegg som benyttet Birkeland og Eydes lysbueovner til produksjon av kunstgjødsel. Fra 1910 til 1912 bygde Holta Tinfos 2 som la grunnlaget for Tinfos Jernverk, det første i landet som smeltet jern med elektrisitet.
I 1974 ble Tinfos Jernverk Kvinesdal (Øye Smelteverk) bygget for å produsere manganlegeringer.
I 1987 var det slutt med jernproduksjon, men smelteverket innfører manganmalm som smeltes.
I 1988 overtok Tinfos Jernverk A/S kraftselskapet DNN i Tyssedal på Vestlandet og ble hovedaksjonær i KS Ilmenittsmelteverket A/S Tyssedal, som kalles Tinfos Titan & Iron.
I 2008 blir hoveddelen av Tinfos konsernet solgt til Eramet. Tinfos Jernverk Kvinesdal og Tinfos Titan and Iron Tyssedal havner nå på franske hender. Eramet har tidligere også kjøpt Elkem Porsgrunn og Elkem Sauda.
Eksterne lenker
Hjemmeside
Russlands føderale forsamling
Russlands føderale forsamling er Russlands nasjonalforsamling bestående av to kamre.
Begge kamre i nasjonalforsamlingen har tilhold i Moskva, men ikke i samme bygning.
Suoniemi
Suoniemi kommune ble slått sammen med byen Nokia i 1973.
Intensjonalitet
Intensjonalitet er en filosofisk fagterm for at bevissthet «handler om» eller «er rettet mot» noenting. Mentale tilstander som oppviser intensjonalitet, kalles «intensjonal tilstand». Det som den intensjonale tilstanden er rettet mot, kalles «intensjonalt objekt» for tilstanden.
Jordebok
Jordebok var i middelalderen det man kan kalle en matrikkel eller oversikt over skattbare gårdsbruk og andre eiendommer som tilhørte kronen, kirken eller private godseiere, og alle avgifter og plikter som påhvilte dem. De eldste bevisene man har for jordebøker i Norge er et bevart blad av Munkelivs jordebok og et bevart blad fra jordeboken for Jonskirken i Nidaros. Disse stammer fra 1100-tallet. Bergens Kalvskinn (ca. 1310-1350), Aslak Bolts jordebok (1432), biskop Eysteins jordebok (ca. 1400), også kalt «den røde bok», og Olav Engebregtssons jordebok (1533) er eksempler på senere jordebøker som er bevart og har blitt publisert.
Fra ca. 1590 til ca. 1660 finnes det en rekke jordebøker som omfatter de fleste delene av landet.
Jordebøkene var en forløper til dagens matrikkel, ettersom sentralmakten alltid har behov for skatter og andre inntekter fra sine undersåtter.
Emergens
Emergens (fra latin emergere, 'dukke opp', «frambryting») er et vitenskapsteorisk begrep for prosesser der et komplekst mønster dannes ut fra samspill mellom enkle strukturer eller atferder.
Ofte kan et system som er enkelt på mikroskopisk nivå resultere i stor kompleksitet på makroskopisk nivå, og man sier da at makroegenskapene emergerer fra mikroegenskapene. Et eksempel er et finansmarked, der enkelte aktørers beslutninger og handlinger via veldefinerte handlingsmønster resulterer i en ikke-triviell og uforutsigbar priskurve.
Andre områder der emergens har stor betydning, er innen fysikalske og biologiske systemer. For eksempel er tenkning og bevissthet resultat av vekselvirkningen mellom mange, små fysiske og kjemiske prosesser i hjernen og sanseapparatet. Selv om vi kan forstå delprosessene, kan vi ikke forklare hvordan psykiske fenomener oppstår i nervesystemet.
Begrepet ble myntet av den engelske filosofen og litteraturkritikeren George Henry Lewes i 1875.
Arbeidstaker
Arbeidstaker er en person som utfører et arbeid for en arbeidsgiver. Begrepet brukes både om fast ansatte og de som har midlertidige arbeidsavtaler som vikariater, erlærlinger eller har engasjementer. Et annet uttrykk som blir brukt, er at de står i et tjenesteforhold.
Arbeidsforhold i Norge som avlønnes over en viss lovfestet verdi og hvor det ikke betales skatt, og arbeidsgiver ikke betaler arbeidsgiveravgift kalles svart arbeid.
Empleo Dungito יחסי עובד מעביד Arbetstagare 雇佣
Haugetveit
Haugetveit er en gård som ligger i Åraksbø i Bygland. Den er den høyestliggende gården i kommunen med sine 520 moh. Den ligger i enden av bygdevegen som fører opp fra Åraksbø. Videre går bomvegen Årdalsveien 10 km videre østover fra gården, og Hovassveien går nordover til Hovatn. Denne er også bomveg.
Drift
På gården drives melke- og kjøttproduksjon i tillegg til skogsdrift. Den har totalt om lag 90 mål dyrket mark og 7 500 mål utmark, og en melkekvote på 45 000 liter.
Jacob Nolsøe
Jacob Nolsøe (døpt 7. januar 1775 på Nólsoy, død 18. august 1869 i Tórshavn), eller Jákup Nolsøe, var en færøysk handelsforvalter og politiker. Han var sønn av Súsanna Djónadóttir fra Velbastaður og Poul Joensen fra Nólsoy, og bror til nasjonalhelten Nólsoyar Páll. Jacob Nolsøe giftet seg med Anne Catherine Pedersdatter, som han fikk sønnen Napoleon Nolsøe med. Jacob Nolsøe var handelsforvalter for den danske monopolhandelen på Færøyene, som hans bror var en aktiv forkjemper mot, fra 1831 til 1851. Han satt på Lagtinget fra 1858 til 1859.
Haugetveit
Bygninger
På gården står et gammelt stabbur, trolig fra rundt 1600. Gården har to driftsbygninger, en er nyoppsatt i 2004 og brukes til løsdrift. Den opprinnelige driftsbygningen blei satt opp i 1957. Kårhuset, som er bygd i setesdalsstil, ligger noe lengre sør for den opprinnelige driftsbygningen. I 1982 blei nytt hus satt opp på den gamle husmannsplassen Holtæ, som ligger noe lengre sør for kårhuset.
Brysthinnekreft
Brysthinnekreft (mesoteliom) er en sjelden sykdom, og kreftformen er nært knyttet til arbeid med asbest.
Brysthinnen dekker lungene og danner brysthinnesekken. Brysthinnesekken består av to glatte slimhinner med spesialceller som produserer væske. Denne væsken letter lungenes bevegelighet og normalfunksjon.
Brysthinnekreft sprer seg som regel lokalt i brysthulen. Det kan ta lang tid før den eventuelt sprer seg til andre steder i kroppen.
Prognosen er avhengig av om tilstanden er lokalisert eller har spredt seg videre i kroppen. Sykdomsutbredelsen, pasientens alder og allmenntilstand samt kreftens celletype er avgjørende faktorer.
Symptomer
Brysthinnekreft gir ofte diffuse symptomer:
Kosovo A kraftverk
Kosovo A kraftverk er et kullkraftverk i Kosovo på Balkan. Det har en installert produksjonskapasitet på 820 MW. brenseltypen er brunkull eller lignitt. Anlegget ble påbegynt i 1962 og stod ferdig i 1975. Søsteranlegget Kosovo B kraftverk har installert 678 MW.
Brysthinnekreft
Behandling av brysthinnekreft
Det er per i dag ingen standardbehandling for pasienter med brysthinnekreft. Kirurgi brukes sjelden, og bare hvis sykdommen er svært begrenset. Noen ganger kan mindre inngrep gjøre sykdomstilstanden lettere. Strålebehandling og cellegiftbehandling kan også være aktuelle behandlingsmetoder.
Nøisdalen
Nøisdalen er en dal på Spitsbergen, Svalbard. Nøisdalen ligger helt vest på Sabine Land og går fra nedre del av Sassendalen og øst-nordøstover til Nisjakollen. Nøisdalen har en stor koloni av havhest.
Nøisdalen har sitt navn etter den norske fangstmannen Hilmar Nøis, som hadde 38 overvintringer på Spitsbergen mellom 1909 og 1963.
Ski-VM 2015 – Hopp normalbakke mikslag
Ski-VM 2015 – Hopp normalbakke mikslag ble holdt den 22. februar 2015.
Resultat
Hopprennet startet kl. 17:00.
Polo under Sommer-OL 1908
Polo var med på det olympisk programmet for annen gang, forrige gang var 1900 i Paris. Tre lag deltok, alle lagene var fra Storbritannia, to engelske og et fra Irland. De to engelske lagene møttes i første kampen 18. juni. Roehamton vant over Hurlingham med 3-1. Den andre kampen ble spilt 21. juni mellom Roehamton og det irske laget, Roehamton vant med 8-1 og var dermed olympiske mestere. Det ble aldri spilt noen kamp mellom Hurlingham og det irske laget, begge fikk sølvmedaljer.
Roing under Sommer-OL 1988
Roing var med på det olympiske programmet for 20. gang under OL 1988 i Seoul. Det ble konkurrert i totalt fjorten roøvelser, åtte for menn og seks for kvinner. Øst-Tyskland ble beste nasjon med åtte gullmedaljer foran Italia med to.
Taylor County (Wisconsin)
Taylor Countys totale areal er 2,550 km², hvorav 25 km² er vann. I 2000 hadde fylket 19,680 innbyggere og administrasjonssenteret ligger i byen Medford.
Fylket har fått sitt navn etter guvernør William Robert Taylor.
De østlige Qinggravene
De østlige Qinggravene (kinesisk: 清东陵; pinyin: Qīng Dōnglíng), ca. 125 kilometer nordøst for Beijing, er blant de største og best bevarte mausoleumkomplekser i Kina. Her er gravene til fem av Qing-dynastiets keisere (Shunzhi-, Kangxi-, Qianlong-, Xianfeng- og Tongzhi-keiserne), 15 keiserinner, 136 keiserlige konkubiner, tre prinser og to prinsesser.
Omgitt av fjell er mausoleene spredt ut over et område på 80 kvadratkilometer, i bydistriktet Zunhua i byprefekturet Tangshan i provinsen Hebei.
Gladys Raknerud
Gladys Raknerud (født White Nilssen 26. juni 1912 i Oslo, død 28. januar 1997) var en norsk billedkunstner som også jobbet med andre former for kunst. Hun var gift med pianist Amund Raknerud. Gladys Raknerud var elev av Axel Revold på Det Illegale Akademi «Fabrikken» 1940 – 42.
Raknerud hadde i sin levetid 3 separatutstillinger i Kunstnernes Hus, samt i kunstforeninger i hele landet. Hun var representert 22 ganger ved Høstutstillingen, 6 ganger innkjøpt av Nasjonalgalleriet, og representerer derigjennom Norge i Beijing og Addis Abeba. Hun ble innkjøpt en rekke ganger av Norges Bank, Utenriksdepartementet og et ukjent antall private.
Raknerud utførte på bestilling glassmosaikkutsmykningen av Radiumhospitalets vestibyle i 1967, og utsmykning av Alta gymnas m.m. Hun deltok dessuten med arbeider i kollektivutstillinger i hele Norden, Rostock, Vancouver og New York.
Jean-Max Bellerive
Som sønn av en fremtredende lege forlot han hjemlandet i svært ung alder for å studere i Sveits, Frankrike og Belgia. Han er utdannet innen statsvitenskap og internasjonal politikk, og flyttet tilbake til Haiti i 1986, like før diktatoren Jean-Claude Duvalier ble styrtet.
9. mars
9. mars er den 68. dagen i året, den 69. i skuddår. Det er 297 dager igjen av året.
Datoen er avmerket på enkelte versjoner av primstaven med en halv sol. Været denne dagen skulle holde seg i de førti påfølgende dagene.
Navnedag
Sverre, Sindre
Navnedagen er etter Kong Sverre som døde denne dagen i 1202
Fødsler
Se flere som er født 9. mars i Kategori:Fødsler 9. mars.
Dødsfall
Se flere som døde 9. mars i Kategori:Dødsfall 9. mars.
Robert Oppenheimer
Julius Robert Oppenheimer (født 22. april 1904 i New York City i USA, død 18. februar 1967 i Princeton i New Jersey) var en amerikansk fysiker av tysk-jødisk opprinnelse.
Faren, en rik tekstilimportør, hadde utvandret fra Tyskland i 1888. Robert Oppenheimer studerte fysikk, klassisk filologi, orientalistikk og kjemi ved Harvard, Cambridge og Göttingen. Han tok doktorgraden ved Universitetet i Göttingen, og arbeidet her med Niels Bohr og Edward Teller. I 1929 ble han professor ved Berkeley-universitetet i California.
Fra 1943 til 1945 ledet han Manhattanprosjektet i New Mexico, som hadde som mål å utvikle atombomben. Han kalles gjerne «atombombens far». Etter å ha sett hvilke redsler bomben forårsaket i Hiroshima og Nagasaki ble han imidlertid en overbevist motstander av bruk av atomvåpen, og nektet å delta i utviklingen av hydrogenbomben. Han engasjerte seg i internasjonal lobbyvirksomhet for nedrustning og for internasjonal kontroll av alle atomvåpen. På 1950-tallet ble han beskyldt for anti-amerikansk virksomhet og påståtte tidligere kommunistsympatier, og ble fratatt sin sikkerhetsklarering. Selv om han hadde mistet all innflytelse i USA, fortsatte han å undervise, skrive og arbeide med fysisk forskning. Han ble først rehabilitert i 1963.
Bakgrunn
Oppenheimer kom fra en rik (ikke-observant) jødisk familie som blant annet eide en imponerende kunstsamling med verker av Pablo Picasso, Édouard Vuillard og Vincent van Gogh. Hans far, Julius Seligmann Oppenheimer fra Hanau i provinsen Hessen-Nassau i kongedømmet Preussen i keiserdømmet Tyskland, var en tekstilimportør som var innvandret til USA i 1888, og medlem av den jødiske patrisierslekten Oppenheimer. Roberts mor Ella Friedman var kunstlærerinne. Hun hadde maleriutdannelse fra Paris og eide et atelier i New York. Robert hadde en bror, Frank Oppenheimer (1912–1985), som også ble fysiker.
I følge Oppenheimers fødselsattest var han gitt fornavnene Julius Robert. Beslutningen om å forkorte navnet til J. Robert ble spontant fattet av foreldrene. Ifølge Oppenheimer betød denne J. ikke for noe som helst.
Oppenheimer gikk til skolen «New York Society for Ethical Culture» i New York City. Fra tredjeklassen fikk han privatundervisning i kjemi.
I 1922 begynte Oppenheimer sine M.Sc.-studier ved Harvard University, som han avsluttet i 1925 summa cum laude. Hans hovedfag var kjemi, men han hadde også studert gresk, arkitektur, kunst og litteratur. I tredje studieår begeistret professor Percy Bridgman ham for fysikken. Det ble til at han studerte videre ved Cavendish Laboratory på Cambridge University i England under ledelse av Ernest Rutherford, der han ble gitt eksperimentelle arbeider, noe som interesserte ham mindre. I den perioden kom han inn i en psykologisk krise, fikk psykologisk behandling. Deretter gikk han inn i den teoretiske fysikk, som han viste seg å ha stort talent for.
I 1926 dro han til det tyske Universitetet i Göttingen, som var ledende innen teoretisk fysikk, og atomfysikk. Han studerte der under Max Born. Han ble der kjent med en rekke senere meget fremgangsrike vitenskapsmenn, som Werner Heisenberg, Wolfgang Pauli, Paul Dirac, Pascual Jordan, Enrico Fermi og Edward Teller. Han møtte også Fritz Houtermans og Charlotte Riefenstahl, som han forgudet og kurtiserte.
Oppenheimer ble raskt en av de store forskerne innen kvantemekanikk. Fra 1926 til 1929 publiserte han seksten store bidrag til kvantefysikk. I 1927 mottok Oppenheimer sin doktorgrad 'med utmerkelse' fra Max Born om teoretiske undersøkelser av spektre. Deretter takket han ja til en stilling som adjunkt i Berkeley i California. I 1928 besøkte han Europa igjen på et forskningsstipend. Faren Julius døde i 1937, og etterlot ham og broren en betydelig formue. Oppenheimer dannet en aktiv skole for teoretiske fysikere i California. At det i datidens atmosfære, preget av den spanske borgerkrigen, var vanlige kommunistiske tendenser blant intellektuelle, som mange av Oppenheimers venner også holdt seg til, ble senere tolket negativt på McCarthys tid.
Fra 1936 skal Oppenheimer ha hatt et romantisk forhold til Jean Tatlock (1914-1944), som var medlem av det amerikanske kommunistpartiet.
I 1939 publiserte han også arbeider om astrofysikk, blant annet en tidlig studie på nøytronstjerner og en studie om gravitasjonskollaps av tunge stjerner (til sorte hull -- betegnelsen «sort hull» dukket ikke opp før på 1960-tallet).
Hanna Pauli
Hanna Pauli (født Hirsch; 13. januar 1864 i Stockholm, død 29. desember 1940 i Solna) var en svensk kunstner.
Robert Oppenheimer
Bakgrunn
I 1940 ble Oppenheimer valgt inn i American Academy of Arts and Sciences. I 1941 ble han tatt opp til National Academy of Sciences og i 1945 til American Philosophical Society.
Hanna Pauli
I 1905 bygde Hanna og Georg Pauli Villa Pauli i Storängen i Nacka, tegnet av Albin Brag. Der hadde de hvert sitt atelier, og der levde og arbeidet de resten av livet. Hanna Pauli har fått en gate oppkalt etter seg, i Fruängen i det sydvestlige Stockholm. Mange av gatene i områdene har fått navn etter fargerike kvinner som var aktive i første halvdel av 1900-tallet.
Robert Oppenheimer
Manhattanprosjektet
Han var administrativ/vitenskapelig leder for Manhattanprosjektet. Prosjektets første prøvesprengning, Trinitytesten, fant sted i ørkenen ved Alamogordo i New Mexico i 1945. Oppenheimer, som bevitnet sprengningen, tenkte for seg selv på en passasje fra det hinduistiske diktverket Bhagavadgita, «Jeg er blitt Døden, tilintetgjører av verdener». Oppenheimer fortalte dette i et filmet intervju under innspillingen av dokumentaren The Decision to Drop the Bomb fra 1965. I litteraturen forekommer ofte sitatet som shatterer of worlds ettersom det var slik det var gjengitt i Time Magazine den 8. november 1948. Denne versjon et også med i boken Thousand Suns: A Personal History of the Atomic Scientists skrevet av Robert Jungk i 1958, som bygde på et intervju med Oppenheimer.
Hanna Pauli
Hanna Pauli er representert på Nasjonalgalleriet i Oslo med eventyrmotivet «Prinsessen»; hun er også representert i Nationalmuseum og i Bonnierska Porträttsamlingen i Stockholm.
Robert Oppenheimer
Etterkrigstiden
Oppenheimers publikasjoner ble betraktet som vanskelige å forstå selv ut fra de faglige rammer som forskere innen hans abstrakte fagfelter var vant med. Han brukte gjerne elegante, om enn ekstremt komplekse, matematiske teknikker for å demonstrere fysiske prinsipper, og ble noen ganger kritisert for å begå matematiske feil, formodentlig av hastverk. «Hans fysikk var god», sa hans student Snyder, «men hans aritmetikk forskrekkelig».
Etter Andre verdenskrig publiserte Oppenheimer kun fem akademiske bidrag, hvor av ett var i biofysikk, og ingen av dem etter 1950. Murray Gell-Mann, en senere nobrlprisvinner som i egenskap av besøkende forsker arbeidet med ham på Institute for Advanced Study i 1951, mente:
Faglig ettermæle
Foruten hans ledelse av Manhattanprosjektets arbeide i Los Alamos var Robert Oppenheimers fremste bragder innen fysikken Born–Oppenheimer-approksimasjonen, arbeidet med teorien om elektroner og positroner samt de første forutsigelsene om tunneleffekten. Sammen med sine studenter gjorde han også viktige fremskritt innen den moderne teori om nøytronstjerner og svarte hull, såvel som innen kvantemekanikk, kvantefeltteori og vekselvirkningen mellom kosmiske partikler. Som lærer og fremmer av vitenskap ihukommes han som en av grunnleggerne av den amerikanske skole innen teoretisk fysikk som i 1930-årene ble en av de verdensledende. Etter andre verdenskrig ble han direktør for Institute for Advanced Study ved Princeton University.
Strålebehandling
Strålebehandling er behandling av kreft ved hjelp av ioniserende stråling. Strålingen er fotoner, elektroner og protoner med høy energi (MeV), røntgenstråling og stråling fra radioaktive kilder som iridium, jod og andre. Radium ble brukt i nesten 100 år, men er nå ikke i bruk lenger.
Strålebehandling har igjennom mange år vært en anerkjent og effektiv metode i behandling av kreft, og kombineres ofte med kirurgisk behandling eller kjemoterapi (cellegift/cytostatika). Ved strålebehandling påvirkes cellenes evne til å dele seg. Stråling påvirker hovedsakelig vevet i det aktuelle strålefeltet (selv om organ og kjertler viktige for hele kroppen kan skades i større eller mindre omfang). Det streves etter å optimalisere strålningens felt og dose, for å minske skade på friskt vev, men samtidig gi så stort felt og dose at risikoen for tilbakefall minimeres.
Strålebehandling kan gis utvendig (ekstern behandling), det vil si at strålekilden er utenfor kroppen, eller innvendig ved at strålekilden plasseres i eller inntil en svulst (intern behandling eller brachyterapi).
Eksperimentell arkeologi
Eksperimentell arkeologi er et studiefelt og en gren av arkeologi som bruker innlevelse som et vindu til å danne ny kunnskap om hvordan mennesker levde i forhistorisk tid. Den oppsto som en bevegelse innenfor arkeologi på 1960-tallet. Dette skjedde samtidig med at hovedprinsippet bak det – praksis – hadde innflytelse på flere andre områder, spesielt på utdanning. Samtidseksempler på dette kan finnes både i konseptet av et «levende museum» der restaureringsarbeid foregår med bruk av tradisjonelle metoder og der publikum kan delta, og likeledes i en rekke populære tv-program som forsøker å vise en helhetlig rekonstruksjon av visse tidsalders levemåter.
Eksperimentell arkeologi forsøker å teste arkeologiske hypoteser, vanligvis ved å etterligninger eller tilnærmet gjennomføre teknikkene til gamle kulturer. Den bruker en rekke metoder, teknikker, analyser og tilnærminger, basert på arkeologisk kildemateriale som gamle strukturer eller gjenstander. Det er forskjellig fra bruken av primitiv teknologi uten bekymring for arkeologiske eller historiske studier. Levende historie og historisk gjeninnføring, som vanligvis utføres som hobbyer, er ikke-arkeologiske motstykker til denne akademiske disiplinen.
En av hovedformene for eksperimentell arkeologi er å lage kopier av historiske strukturer ved bruk av kun historisk nøyaktige teknologier. Dette er noen ganger kjent som rekonstruksjonsarkeologi; rekonstruksjon innebærer imidlertid en eksakt kopi av fortiden, når det faktisk bare er én persons idé om fortiden. De siste årene har eksperimentell arkeologi vært omtalt i flere TV-produksjoner, som BBCs Building the Impossible og PBS’ Secrets of Lost Empires. Mest bemerkelsesverdig var forsøkene på å lage flere av Leonardo da Vincis design fra skissebøkene hans, for eksempel hans væpnede kampvogn fra 1400-tallet.
Fosters hjem for fantasivenner
Fosters hjem for fantasivenner, engelsk originaltittel Foster's Home for Imaginary Friends, er en amerikansk animasjonsserie som vises på TV-kanalen Cartoon Network. Serien handler om fantasivenner som er funnet opp av små barn som bor samlet i et stort herskapshus. Hovedpersonen er Mac, og hovedfantasivennen er Bloo.
Handling
Hendelsene er lagt til et univers hvor fantasi-venner fra barndommen kan ha fysisk form, og blir virkelige så snart barna forestiller seg dem. Men når barna vokser fra fantasiene sine, blir fantasiene deres flyttet til et spesielt barnehjem - hvor de kan bo frem til andre barn adopterer dem. Barnehjemmet blir drevet av den eldre Madame Foster, hjemmets snille grunnlegger - sammen med hennes imaginære kanin-venn Mr. Herriman. Hennes barnebarn Frankie hjelper til med å håndtere den daglige driften.
Fordi moren hans mener han er for gammel for fantasi-venner, blir den åtte år gamle Mac presset til å forlate fantasi-vennen sin, kalt Bloo. Mac tar med seg Bloo til Madame Foster, etter å ha sett en reklame på TV. Men de oppdager at hvis Bloo skulle flytte til barnehjemmet, blir han tilgjengelig for å bli adoptert av et annet barn. Mac forhandler deretter med Frankie, Herriman og Madame Foster til de blir enige om å beskytte Bloo fra adopsjon - så lenge Mac fortsetter å besøke barnehjemmet hver dag.
Mac fortsetter å besøke området hver eneste dag, etter skoletid. Der opplever han alle eskapadene til den rampete Bloo og alle de andre eksentriske, fargerike karakterene som bor ved barnehjemmet, og de forskjellige hindringene de blir utfordret med.
Wallace og Gromit
Wallace & Gromit er navnet på to figurer skapt av Nick Park på National Film and Television School. Wallace var basert på faren mens Gromit var basert på en kjent skuespiller. Manuset til flere av filmene var skrevet av Bob Baker.
Filmer
Romferden, med originaltittelen A Grand Day Out, ble påbegynt i 1982 som Nicks eksamensprosjekt på filmskolen. Filmen tok syv år å lage og kostet 11 000 pund. Nick finpusset stilen sin i kortfilmen Creature Comforts fra 1990, der han tok utgangspunkt i opptak av hverdagslige dialoger, og modellerte dyrefigurer som ble «tildelt» dialogene. Selv om animasjonsteamet var veldig lite, ble Robotbuksene fullført på bare 15 måneder. Både den og Wallace forelsker seg inneholdt actionscener.
Videospill
Wallace og Gromit var også med i tre videospill. Det første het Project Zoo og handlet om at Wallace og Gromit skulle redde dyrehagen fra å bli gjort om til en gruve. Det neste som ble utgitt var basert på spillefilmen som kom samme år (2005). Studioet Teltale Games planlegger å utgi episodespillserien Wallace & Gromit: Grand Adventures våren 2009.
Skurker
Filmene hadde også hovedskurker. I Robotbuksene var skurken en pingvin ved navnet Feathers McGrav, og i Wallace forelsker seg var skurken bulldogen Preston.
Club Deportivo Chivas USA
Club Deportivo Chivas USA var en fotballklubb som spilte i Major League Soccer fra 2005 til 2014. Klubben er eid av Jorge Vergara, som også eier den mexicanske klubben Chivas de Guadalajara og Deportivo Saprissa fra Costa Rica. Laget spiller hjemmekampene sine på Home Depot Center, som de deler med Los Angeles Galaxy.
Klubben satser på å trekke mest publikum i latino-miljøet i USA, spesielt det mexicansk-amerikanske. Selv om de lever i USA har de for det meste ignorert MLS mens de heller har fulgt Primera División de México. Vergara har lovet at selv om laget ikke bare vil ha latinamerikanske spillere, så skal hovedspråket til laget være spansk. Mottoet til klubben er da også på spansk: «Adios soccer. ¡El fútbol esta aqui!», som betyr «Farvel soccer, fotball er her!»
Klubbens første trener var Thomas Rongen, som tidligere hadde trent MLS-klubbene Tampa Bay Mutiny, New England Revolution og D.C. United. Han fikk sparken etter å ha vunnet en kamp, tapt en og spilt åtte uavgjort de første ti kampene. Han ble erstattet av Hans Westerhof, som igjen har blitt erstattet med Bob Bradley.
I 2005 scoret Bodø/Glimt-spissen Thiago Martins det første målet i klubbens historie, i en kamp mot San Jose Earthquakes som endte 3-3.
UB
UB er en forkortelse som kan referere til flere ting:
Mauritanias flagg
Tidligere flagg
Mauritanias tidligere flagg ble brukt fra 1959 til 2017. Flagget lignet på dagens flagg, men uten de to røde stripene.
Jan Ivar Rødland
Rødland er skogbruksplanlegger av yrke. Fra 2013 er han styreleder i Skognæringa Kyst.
Tilla Valstad
Mathilde «Tilla» Georgine Valstad (døpenavn Christiansen; født 31. juli 1871 i Tønsberg, død 5. august 1957 i Asker) var en norsk forfatter, lærer og journalist.
Liv og virke
Tilla Valstad ble født inn i en velstående familie og vokste opp på den store eiendommen Løkken ved Slottsfjellet i Tønsberg. Farens navn var Johan Henrik Christiansen, moren het Mathilde Georgine Hvistendahl. Faren, som var skipsreder, verftseier og konsul, kjøpte Løkken samme år som datteren ble født og drev eiendommen som gårdsbruk i oppvekstårene hennes.
Tilla Valstad tok eksamen ved Nissen Lærerinneskole i Kristiania i 1889 og begynte deretter som lærer i Tønsberg. I 1893 giftet hun seg med Otto Valstad (1862–1952), som også var lærer i Tønsberg. I 1898 flyttet ekteparet fra Tønsberg til Kristiania, og året etter til ektemannens hjemsted Øvre Hvalstad i Asker. Tilla Valstad var lærer ved Vaterland skole på Vaterland i Kristiania fra 1898 til 1920. På den tida eksisterte det en stilltiende forståelse om at kvinnelige lærere sa opp når de giftet seg, men da Valstad ønsket å forsørge mannen mens han tok kunstnerutdanning, nektet hun å bøye seg for denne konvensjonen og ble Kristianias første gifte yrkesaktive lærerinne.
Innsikten i østkantbefolkningens levekår førte til at ekteparet i 1920 startet opp Hvalstads Friluftsskole Vangen, som tilbød friluftsliv og utdanning til vanskeligstilte og syke barn fra Kristiania. Oslo Sanitetsforening overtok skolen i 1922, men Valstad fortsatte som lærer i mange år. Skolen eksisterer fremdeles og drives i ekteparet Valstads ånd under navnet Brusetkollen Barneversenter.
Tilla og Otto Valstad tilhørte den såkalte Askerkretsen, et radikalt kunstner- og norskdomsmiljø som inkluderte forfattere som Arne og Hulda Garborg, Rasmus Løland, Kristoffer Uppdal, Oskar Braaten og Johan Bojer.
I 1949 testamenterte det barnløse ekteparet eiendommen og en omfattende samling kunst- og kulturhistoriske gjenstander til Asker kommune. Bygningene og samlingene inngår som en seksjon av Asker museum, kalt Valstads samlinger.
Tilla Valstad var en ettertraktet foredragsholder. Hun skrev en mengde artikler i aviser og tidsskrift, spesielt i blad beregnet på kvinnelige lesere, som Urd og Husmorbladet, og var i mange år fast medarbeider i Nationen.
Litteratur
Tilla Valstads forfatterdebut kom med Et år i Vaterland (1925), som hun til dels skrev på den daglige togturen mellom Hvalstad og Kristiania. Fortellingen ble først trykt som føljetong i Tidens Tegn og senere samlet på bokform. I disse naturalistisk pregede fortellingene formidler hun inntrykk fra tida som lærer i Vaterland. Hun skildrer de sosiale forholdene på Kristianias østkant uten å forskjønne eller svartmale. Skoleguttenes språk gjengis på brei østkantdialekt, og hun bruker delvis dialektformen i miljøskildringene.
Hovedverket, trilogien om Tea, følger Tea fra fireårs-alder til ung kvinne. De tre bøkene Teodora (1933), Teodora kommer hjem (1935) og Men størst av alt er kjærlighet (1941) har sterke selvbiografiske trekk: Tea er datter av en velstående skipsreder, konsul og gårdbruker i en navnløs småby på Østlandet. Beskrivelsen av Tønsberg med omland er likevel svært detaljert med autentiske stedsnavn, og omslagsbildet til første bind viser Tønsberg. Teas oppvekststed Berg er Tillas oppvekststed Løkken og bokas Fagervik er Chrisiansen-familiens gårdsbruk Bjørnebu på Føynland, osv. Trilogiens hovedtema er brytningen mellom førmoderne og moderne tid. Framstillingen er balansert, hun forsvarer en del kulturtradisjoner, men avviser også mange, og hun utviser et moderne syn på kvinners rettigheter og på samfunnsutviklingen ellers. Denne flersidige framstillinga minner om vennene Hulda og Arne Garborgs verdenssyn. Også språklig er den dels realistisk, dels nyrealistisk, pregede trilogien garborgsk, med et muntlig og dialektpreget språk, som i Tilla Valstads tilfelle er på et radikalt bokmål.
Bibliografi
<div style="">
Tony Curtis
Tony Curtis (født Bernhard Schwartz; født 3. juni 1925 i New York City, død 29. september 2010 i Henderson i Nevada) var en amerikansk skuespiller.
Bakgrunn
Bernard Schwartz, eller Tony Curtis, ble født i en jødisk familie som sønn av Emanuel Schwartz (som senere kalte seg Manuel) og Helen Klein som drev en skredderforretning. Foreldrene kom fra småbyen Mátészalka i Ungarn. Bernard vokste opp i fattigdom, først på Manhattan og senere i et tøft område i Bronx i delstaten New York. Inntil han var seks år gammel talte han bare jiddisch og ungarsk.
Som elleveåring ble han medlem i en beryktet gatebande. Det var på en velgjørenhetsinnretning i kvartalet at han første gangen fikk smak for teater, der han spilte en liten pike i et eventyrstykke om Kong Arthur.
I 1943 meldte Curtis seg til United States Navy og tjenestegjorde på et støtteskip for undervannsbåter. Nærmere krigsslutt ble han alvorlig skadet i en arbeidsulykke. I 1945 – etter å ha fått pleie og krigen var over – fikk han krigsskadeerstatning og gjenopptok sin avbrutte highschool-studier for en kortere tid.
Tidlig karriere
I ungdomsårene var Curtis med i flere teaterstykker i New York. Han arbeidet også ved Yiddish Theatre i Chicago på tross av at han ikke kunne språket. Han lærte seg manuset fonetisk. Han kalte seg selv B. White i denne perioden.
Senere karriere
Curtis var mest populær på slutten av 1950-tallet og begynnelsen av 1960-tallet. Han har medvirket i over 100 filmer og i flere TV-serier, og gestaltet både dramatiske og komiske rollefigurer. Fra begynnelsen av 1980-tallet konsentrerte han seg mest om sin store hobby som var å male bilder.
Tony Curtis huskes kanskje mest for sin rolle i filmen Noen har det hett. Han har fått en stjerne på Hollywood Walk of Fame.
Curtis spilte også Danny Wilde i TV-serien The Persuaders (på norsk Gullguttene) sammen med Roger Moore i rollen som Lord Brett Sinclar.
I 1998 grunnla han Emanuel Foundation for Hungarian Culture, en organisasjon som skal vedlikeholde synagoger og jødiske gravplasser i Ungarn. Han tilegnet organisasjonen de 600 000 ungarere som døde i Holocaust.
Henri Charrière
Henri Charrière (født 16. november 1906 i Saint-Étienne-de-Lugdarès, død 29. juli 1973 i Madrid) var en fransk forfatter hvis forfatterskap har sin bakgrunn i at han ble dømt for mord av den franske domstol, og sendt til fengselsopphold i årene 1931-1945 i Fransk Guyana. Han var blant de ytterst få som klarte å rømme fra fangekolonien på Djevleøya. Han skrev siden en meget vellykket selvbiografi kalt Papillon (1969) om fengselsoppholdet og rømmingen. Denne ble siden filmatisert i 1973 som Papillon med Steve McQueen i hovedrollen som Charrière.
Mens Charrière hevder at hans framstilling i Papillon hovedsakelig er sannferdig, har senere undersøkelser hevdet at det meste av bokens materiale kommer fra andre medfanger framfor Charrière selv. Til sin siste dag har Charrière hevdet at han var uskyldig i mordet han ble dømt for. Charrière kom med en frittstående fortsettelse, Banco (1973), som i enda større grad blir sett på som en roman. Den forteller om Charrières liv i Venezuela, hvor han ankom etter flukten fra Djevleøya. Uansett nøyaktigheten i framstillingene, satte Charrières bøker verdens oppmerksomhet på de umenneskelige forholdene i franske fangekolonier.
Charrière døde i 1973 av strupekreft i Madrid i Spania.
Kosovo B kraftverk
Kosovo B kraftverk er et kullkraftverk i Kosovo på Balkan. Det har en installert produksjonskapasitet på 678 MW. Brenseltypen er brunkull eller lignitt. Anlegget ble påbegynt omkring 1975 stod ferdig i 1984. Søsteranlegget Kosovo A kraftverk har installert 820 MW.
Akademia Nauk
Akademia Nauk er en vulkan sør på Kamtsjatkahalvøya i Russland. Vulkanen har flere kalderaer fylt med vann og den mest kjente av disse er Karymskijsjøen, kalt opp etter karymene.
Vulkanen er kalt opp etter det russiske vitenskapsakademiet.
Clark County (Wisconsin)
Clark County er et fylke i den amerikanske delstaten Wisconsin. Det ligger i de sentrale delene av staten og grenser mot Taylor County i nord, Marathon County i øst, Wood County i sørøst, Jackson County i sør, Eau Claire County i vest og mot Chippewa County i nordvest.
Clark Countys totale areal er 3,157 km² hvorav 9 km² er vann. I 2000 hadde fylket 33,557 innbyggere og administrasjonssenteret ligger i byen Neillsville.
Fylket har fått sitt navn etter George Rogers Clark som var helt fra amerikanske uavhengighetskrigen.
Bardiche
Bardiche, i Norge muligens også kalt bondestridsbile, var et stakevåpen som var mest brukt øst i Europa.
En bardiche var et stakevåpen som liknet en stridsøks, men med langt skaft og et langt, halvmåneformet blad med spiss ende opptil 60 cm i lengde. Våpenet hadde visse likhetstrekk med en hellebard. I tillegg til den vanlige holken var også den nedre delen av det lange bladet festet til skaftet. Norske væpnede bønder og soldater hadde dette våpenet fram til cirka 1600.
Fylkesvei 253 (Hordaland)
Fylkesvei 253 (Fv253) i Hordaland gikk mellom Fjøsangerveien og Wergeland holdeplass i Bergen. Veien var 528 meter lang.
Ninghai
Ninghai (kinesisk: 宁海县; pinyin: Nínghǎi Xiàn) er et fylke i byprefekturet Ningbo i provinsen Zhejiang i Folkerepublikken Kina.
Befolkningen var på 579,575 innbyggere i 1999.
Ninghai kullkraftverk ligger i fylket.
Kulturminner
Ninghais gamle teaterscene (Ninghai gu xitai, 宁海古戏台) ble i 2006 tilføyd på Folkerepublikken Kinas liste over kulturminner.
Fylkesvei 253 (Hordaland)
2019 ble veien del av fylkesvei 582.
Ninghai
Jernbane
Høyhastighetsbanen Ningbo–Taizhou–Wenzhou-banen går gjennom området.
Al Ain
Al Ain (arabisk: العين, som betyr «Øyet» eller «Vannkilden») er den fjerde største byen i De forente arabiske emirater. Den er kjent som The Garden City of the UAE. Byen hadde 421 948 innbyggere i 2005, med et antatt folketall i hele byområdet inklusive forsteder på 614 000 i 2007. Den ligger i emiratet Abu Dhabi, 130 km øst for hovedstaden Abu Dhabi. Al Ain ligger ved Hafeetfjellet (1 300 moh.), som igjen inngår i Hajarfjellene, ved grensen til Oman. Byen er sammenvokst med Al Buraimi på Oman-siden av grensen, slik at byen er en «delt» by.
Byen har trolig vært bosatt kontinuerlig i 4 000 år. Al Ain er en oaseby med gammel handelsvirksomhet, eldre moskéer og to fort fra 1700-tallet. Det underjordiske irrigasjons-systemet (falaj) har blitt utnyttet i jordbruket i et par tusen år. I Al Ain ble også den første statslederen for De forente arabiske emirater, Zayed bin Sultan Al Nahyan, født, og byen er et viktig symbolsk sted for landets nasjonalfølelse. Befolkningen består av en større andel innfødte emirati enn i noen annen av landets storbyer, men også i Al Ain er majoriteten indere, som den er ellers i landet.
Al Ain har en internasjonal flyplass som er mye brukt i chartertrafikken – Al Ain internasjonale lufthavn. Motorveiene som knytter Al Ain, Abu Dhabi og Dubai sammen, former et triangel midt i landet og hver by ligger 130 kilometer fra de andre to. Motorvei nr 22 går vest til Abu Dhabi, mens motorvei nr 66 går nordover til Dubai. Al Ain Stadium er arenaen til byens suksessrike fotballag Al Ain FC.
Al Ain har en zoologisk hage, og arkeologiske funnsteder ved Al Hili nord i byen. Al Hili har også en større fornøyelsespark.
Byen er sete for landets ledende universitet – United Arab Emirates University med 20 000 studenter – mens det dessuten befinner seg to tekniske høyskoler og et privat universitet, Al Ain University of Science and Technology, her. UAE University startet i 2006 opp et universitetssykehus – Tawam University – som året etter ble knyttet formelt til Johns Hopkins Hospital i Baltimore, og idag administreres i nært faglig samarbeid med Johns Hopkins Hospital.
1990-årene
Det norske samfunn
«1990-åra har blitt kalt utdanningsreformenes tiår. Med rette. Aldri tidligere i norsk utdanningshistorie har så mange trekk ved utdanningssystemet blitt så mye endret på så mange nivåer på så kort tid.» Theo Koritzinsky
Referanser
-- 1990 -- 1991 -- 1992 -- 1993 -- 1994 -- 1995 -- 1996 -- 1997 -- 1998 -- 1999
Tiårsoversikt
Reform 94
Reform 94 (R94) var en reform i det norske skolesystemet som ble satt i verk fra skoleåret 1994/1995. Reformen bestemte at alle ungdommer som hadde fullført grunnskole våren 1994 eller senere, hadde rett til videregående opplæring i tre år. Reformen bestemte strukturen i videregående utdanning fram til reformen ble avløst av neste store reform, Kunnskapsløftet-06, som ble innført i 2006.
Gudmund Hernes, som var utdannings- og forskningsminister fra 1990 til 1995, var initiativtaker og ledet reformen.
Elever som fulgte undervisning under Reform 94 kunne velge mellom 13 grunnkurs
Det første året av videregående skole ble kalt Grunnkurs (GK), mens de påfølgende ble kalt henholdsvis Videregående kurs 1 (VK1) og Videregående kurs 2 (VK2). De tre årene er siden Kunnskapsløftet i 2006 endret til Videregående trinn 1 til 3, forkortet Vg1, Vg2, Vg3.
Kritikk
Reformen har ofte blitt kritisert for å teoretisere yrkesopplæringen, noe som ifølge kritikere førte til stort frafall blant elever som var svake i teori.
Wansbeck
Wansbeck er et administrativt distrikt i Northumberland i England. Administrasjonssenteret er Ashington, og distriktet har navn etter elven Wansbeck. Det består for det meste av urbaniserte områder.
Distriktet ble opprettet 1. april 1974 ved sammenslåing av Ashington, Bedlingtonshire og Newbiggin-by-the-Sea.
Chilensk vin
Chile har i løpet av de siste 20-30 år blitt en betydelig eksportør av vin.
Landet ligger på vestsiden av Andesfjellene som et langt og smalt land. I nord er det gold ørken, og i sør er det kulden fra Antarktis som gjør seg gjeldende. Det er ganske naturlig at det er i midtre del av landet at forholdene er gunstigst for vinproduksjon.
Historie
Det har eksistert vinproduksjon her siden spanske erobrere begynte å dyrke vindruer her på 1500-tallet. Det var imidlertid først på 1850-tallet at noen rike godseiere bestemte seg for å importere druestokker fra kjente vinområder i Frankrike.
Mens vinlusen herjet i Europa på slutten av 1800-tallet, slapp vinmarkene i Chile unna. I 1870 var Chile i gang med eksport av vin, og mottok mange anerkjennelser i Europa. Denne eksporten tok mer eller mindre slutt på førsten av 1900-tallet og tok seg ikke opp igjen før ut på 1970-tallet.
På slutten av 1970-tallet ble det gjennomført en radikal modernisering av vinproduksjonen. På grunn av dette er nå Chile blitt et moderne vinland.
Vinlover
Den seneste vinloven som omfatter Chilensk vin ble vedtatt i 1995. Denominacions de Origen, som den heter, har en del tilfelles med det europeiske kvalitetssystemet.
I tillegg får vinen her betegnelser som Reserva, Reserva Especial, Reservado, Gran Vina. Denne betegnelsen har ingen offisiell status, men sier heller noe om hvor gammel vinen er. Especial er minst to år gammel, Reservado minst fire år og Gran Vina minst seks år.
Druesorter
Opprinnelig var druen Pais mest utbredt, men med de mange og store investeringer i chilensk vinproduksjon har internasjonale druesorter som cabernet sauvignon, merlot, pinot noir, muskatell, chardonnay og sauvignon blanc fått større innpass.
Tynedale
Tynedale er et administrativt distrikt i Northumberland i England. Administrasjonssenteret er Hexham, og distriktet har navn etter elven Tyne. Det er landets nest største distrikt etter areal, etter East Riding of Yorkshire, og et av de med lavest befolkningstetthet. Tynedale er større enn flere grevskap, som Nottinghamshire, Leicestershire og Hertfordshire.
Chilensk vin
Druesorter
Dyrking av cabernet sauvignon har vist seg å være svært gunstig, med en fin balanse mellom kraft, frukt og eleganse. Av de grønne druer har sauvignon blanc gitt svært bra resultater.
Tynedale
Distriktet ble opprettet 1. april 1974 ved sammenslåing av Hexham, Prudhoe, Bellingham landdistrikt, Haltwhistle landdistrikt og Hexham landdistrikt.
Chilensk vin
Vinområder
De chilenske vinområder ligger hovedsakelig i den sentrale del, og er hovedsakelig konsentrert rundt hovedstaden Santiago de Chile.
Tynedale
Deler av Hadrians mur ligger i Tynedale.
Chilensk vin
Valle Central
Valle Central er det største vinområdet i Chile og står for ca. 75% av landets totale produksjon. I Valle Central finner vi Chiles tre mest berømte vindistrikter:
Casablanca
Casablanca ligger nordvest for Santiago og er et av de kjøligste vinområdene. Det er først og fremst de grønne druene som har gitt størst suksess her, og især vin fra druen chardonnay og sauvignon blanc.
Aconcagua
Aconcagua ligger ved foten av Amerikas høyeste fjell. Varmen fra Atacamaørkenen gjør at dette er den varmeste vinregionen i Chile. Det lages en del utmerkede viner her – spesielt viner på druene cabernet sauvignon, merlot og shiraz gir gode resultater. Cabernet sauvignon gir ofte meget fruktaktige, fyldige og sterkt konsentrerte viner.
Concord gasskraftverk
Concord gasskraftverk er et varmekraftverk i delstaten Wisconsin, USA, beliggende i Jefferson County. Kraftverket er et peak-demand-kraftverk som fyres på naturgass, med en kapasitet på 388 MW fordelt på fire omtrent like store blokker. Anlegget stod ferdig i 1993.
Operatør er WE Energies, og to av turbinene kan som reserveløsning fyres med fyringsolje.
Basic (sigarettmerke)
Basic er en lavprissigarett produsert av Phillip Morris, som er en del av Altria Group. I 2005 var Basic den fjerde mest populære sigaretten i USA (i følgende rekkefølge Marlboro, Newport, Camel og Basic), og den nest mest populære blant hvite røykere i alderen 26 og eldre.
Leffe
Leffe er et belgisk ølmerke.
Historie
Klosteret Notre Dame de Leffe ble grunnlagt i 1152. Som så mange andre klostre på den tiden, brygget også dette øl. Klosteret ble ødelagt og forlatt i 1794 på grunn av den franske revolusjon, og dette gikk naturlig nok utover ølproduksjonen. Et samarbeid mellom Leffe og et kommersielt bryggeri i 1952 sikret fremtidig vekst og suksess for ølet. I dag har Leffe et eget museum i byen Dinant.
Basic (sigarettmerke)
Merker
Basic finnes i flere varianter
I tillegg er de også tilgjengelige i myke og harde pakker (flip-top-boks).
Khatanga
Khatanga (russisk: Хатанга) er ei elv i Krasnojarsk kraj i Russland. Den begynner ved samløpet av elvene Kotuj og Kheta, og renner deretter 227 kilometer mot nordøst til den munner ut i Khatangabukta i Laptevhavet.
Medregnet Kotuj, den lengste tilløpselva, er Khatanga 1636 kilometer lang, med et nedbørfelt på 364 000 km². Det er over 112 000 innsjøer i Khatangas nedbørfelt, med et samlet areal på 11 600 km².
Elva fryser til i månedsskiftet september-oktober og er frosset over til først i juni. Den er seilbar i hele sin lengde, men på grunn av is og flom er det bare midtsommers det i praksis er mulig å ferdes med båt på elva. Khatanga er svært fiskerik.
Elvehavna og landsbyen Khatanga ligger ved elvas høyre (sørlige) bredd, rundt 15 kilometer nedstrøms fra Kotuj/Kheta-samløpet.
Mosambiks flagg
Mosambiks flagg ble tatt i bruk 1. mai 1983. Flagget har et bilde av en AK-47 og er det eneste nasjonalflagget utenom Guatemala i verden med en avbildet rifle.
Flagget er basert på flagget til FRELIMO (Mosambiks frigjøringsfront). Frelimos flagg, som ble brukt i en kort periode etter at landet fikk sin uavhengighet fra Portugal, minner om dagens flagg, men mangler våpenet.
I 2005 ble det avholdt en konkurranse for å utforme et nytt flagg for Mosambik. Det ble kåret et vinnerflagg, men nasjonalflagget er fremdeles det samme. Konkurransen ble avholdt i forbindelse med en kampanje for å skape et nytt symbol og en ny nasjonalsang for landet. Opposisjonen i Mosambiks nasjonalforsamling ønsket spesielt å fjerne bildet av Kalasjnikov-riflen fra flagget.
Kampanjen for å endre nasjonalsymbolene har møtt sterk motstand blant folket.
NRK Sápmi
NRK Sápmi er en divisjon i NRK med særskilt ansvar for produksjon og formidling av nyheter, aktualiteter, drama og annet medieinnhold til den samiske befolkningen. Divisjonens formål er å bidra med innhold som skal styrke samisk kultur og språk. NRK Sápmis oppdrag omfatter også produksjon og formidling av innhold om samisk samisk kultur og samfunn til hele befolkningen i Norge. NRK Sápmi samarbeider med de samiske redaksjonene i Yle, Sveriges Television og Sveriges Radio.
De første samiske radiosendingene startet i 1946 i Tromsø, med Kathrine Johnsen som programleder. I 1976 ble redaksjonen flyttet permanent til Karasjok, og i 1984 flyttet radioen inn i sine nåværende lokaler.